《次韵方仲运使兄游允仲花园即事 其一》
宋代·张扩

园中主人老书生，结发入仕今辞荣。自培花柳趁时节，客来时亦倒屣迎。

江西使者归更早，功名夙戒良狗烹。今晨相遇及閒暇，短榻分坐如意横。

竹间细路元屈曲，雪后诸峰自分明。岂无丽人奉巾栉，琼枝照眼生光晶。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。